Hanne Marie Elmenhorst

Hanne Marie Elmenhorst (født 1914, død 1997 i Arendal) var en norsk velgjører, som ble hedret for sin innsats for norske krigsseilere i Calcutta under andre verdenskrig.

Elmenhorst reiste i 1938 til India, der mannen drev handelsfirma i Calcutta. Under andre verdenskrig arbeidet hun for norske sjøfolks velferd i byen. Hun var også engasjert i Indisk Røde Kors, da med krigsskadde. Elmenhorst ble i 1946 hedret med Haakon VIIs Frihetskors for sin innsats.«Haakon VII's Frihetskors til fru Hanne Marie Elmenhorst. Den norske Calcutta-frues arbeid for Norge og nordmenn under krigen», Aftenposten, aftennummeret, 20. juli 1946, s. 2. 

I 1960 var hun i Østerrike der hun var engasjert i en felles nordisk aksjon til støtte for arbeidet Østerrikes Røde Kors gjorde for flyktninger fra Øst-Europa.«Ved det ungarske jernteppe. Felles nordisk Røde Kors-aksjon for flyktninger i Østerrike», Aftenposten, morgennummeret 19. mars 1960, s. 10.

Elmenhorst testamenterte omkring 20 millioner kroner til Frelsesarméen.«Rekordgave til Frelsesarmeen», VG Nett, publisert 27. mai 1998, endret 25. februar 2003. Dette var den største enkeltgave organisasjonen i Norge da hadde mottatt.«Milliongave til Frelsesarméen», Aftenposten, morgenutgaven 28. mai 1998, s. 8.

Referanser

Kategori:Norske filantroper
Kategori:Haakon VIIs frihetskors
Kategori:Personer fra Arendal kommune